hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en es es es hy nl hy hy hy hy hy hy hy hy hy hy es hy hy hy hy hy hy hy hy hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy nl hy hy en en
Հայաստանի Հանրապետության ազգային անվտանգության ծառայության քննչական դեպարտամենտում պետական դավաճանության և լրտեսության դեպքերի առթիվ հարուցված քրեական վարույթների նկատմամբ հանրային լայն շրջանակների հետաքրքրությունը հաշվի առնելով՝ տեղեկացվում է, որ պետական դավաճանության հատկանիշներով հարուցված վարույթներից մեկով կազմվել է եզրափակիչ դատավարական ակտ և կալանքի տակ գտնվող անձի մասով քրեական վարույթը մեղադրական եզրակացությամբ հանձնվել է դատարան։
Քննչական դեպարտամենտում կատարված համակողմանի քննությամբ պարզվել է, որ Հայաստանի Հանրապետության քաղաքացին հավաքագրված լինելով օտարերկրյա հատուկ ծառայությունների ներկայացուցիչների կողմից՝ վերջիններին փոխանցել է ծառայության բերումով իրեն հայտնի դարձած ռազմական բնագավառին վերաբերող բազմապիսի տեղեկություններ, որից հետո պարտավորագիր է գրել հատուկ ծառայությունների աշխատակիցների հետ համագործակցության վերաբերյալ, ստացել համապատասխան ծածկանուն և յուրաքանչյուր ամսվա համագործակցության դիմաց 500 ԱՄՆ դոլար վարձատրության խոստում:
Դրանից հետո, հիշյալ անձը 44-օրյա պատերազմի ընթացքում զորամասի կազմով ընդգրկված լինելով պաշտպանության տարբեր տեղամասերում մարտական գործողությունների իրականացմանը, հակառակորդի կողմն անցնելով և նպատակ ունենալով գործել ի վնաս Հայաստանի Հանրապետության անվտանգության և տարածքային անձեռնմխելիության, ունենալով հրթիռավորի մասնագիտությամբ բարձրագույն զինվորական կրթություն, տիրապետելով ռեակտիվ համակարգից մարտական արձակումների հմտություններին և ղեկավարելով զորամասի հաշվեկշռում գտնվող ռեակտիվ համակարգերից մեկը, ՀՀ ՊՆ համար N զորամասի համապատասխան ծառայության կողմից տրված և վերստուգված ճշգրիտ կոորդինատների առկայության պայմաններում իր ղեկավարած մարտական ռեակտիվ համակարգից դիտավորությամբ կատարել է ոչ նպատակային կրակային արձակումներ և չի խոցել հակառակորդի կրակային նշանակետերը, ինչի արդյունքում հնարավոր չի եղել կատարել հաշվարկի առջև դրված մարտական առաջադրանքը։
Արդյունքում, քրեական հետապնդման ենթակա անձը հավաքել և քողարկված ինտերնետային կապի միջոցով օտարերկրյա հատուկ ծառայությունների ներկայացուցիչներին տեղեկություններ է տրամադրել հայրենիքի կողմից ձեռքբերված ռազմական տեխնիկայի, ռազմամթերքի, պատերազմի ընթացքում ունեցած զինտեխնիկայի կորստի վերաբերյալ՝ տրամադրելով նաև իր ծառայության զորամասի դիվիզիոնի զինծառայողների՝ անձնակազմի քանակի, զբաղեցրած հաստիքների, ամրակցված զենք-զինամթերքի վերաբերյալ տեղեկություններ պարունակող հաստիքացուցակը, զինծառայության անցնելու պայմանների վերաբերյալ ՀՀ ԶՈՒ ղեկավար կազմի կողմից շրջանառության մեջ դրված փաստաթղթերը:
Բացի այդ, հիշյալ անձը խոստացել է հավաքել ու 4.000 ԱՄՆ դոլար վարձատրության դիմաց վերջիններին հանձնել պետական գաղտնիք հանդիսացող ՀՀ ՊՆ համար N զորամասի գաղտնի դրոշմագրով մարտական պատրաստվածության պլանը, քարտեզները և մարտական կարգադրությունները, սակայն չի կարողացել հանցավոր գործունեությունն ավարտին հասցնել, քանի որ բացահայտվել է ՀՀ ազգային անվտանգության ծառայողների կողմից:
Քրեական վարույթի ընթացքում ապացույցների բավարար համակցություն է ձեռք բերվել նաև առ այն, որ նույն անձը պատերազմի ընթացքում վարելով ՀՀ ՊՆ համար N զորամասին ամրակցված, ռազմական տեխնիկա հանդիսացող ռեակտիվ համակարգի ավտոմեքենան, նպատակ ունենալով դիտավորությամբ վնասել այն և նույն զորամասի մեկ այլ ռազմական տեխնիկա հանդիսացող տրանսպորտալիցքավորման ավտոմեքենան ու դրա վրա տեղադրված ռազմամթերք հանդիսացող ռեակտիվ արկերը, տեսնելով իր վարած տրասնպորտային միջոցի հետնամասում կայանված հիշյալ ավտոմեքենան, կտրուկ հետընթաց է կատարել և հետնամասով բախվել է հիշյալ ավտոմեքենային՝ վնասելով այն և դրա վրա բեռնված ռեակտիվ արկերը, որի արդյունքում հիշյալ ռազմական տեխնիկան 44-օրյա պատերազմի ընթացքում տևական ժամանակ չի օգտագործվել մարտական խնդիրների լուծման նպատակով։
Այսպիսով, գործով որպես մեղադրյալ ներգրավված անձը հակառակորդին ընձեռել է իրական հնարավորություն հավանական մարտական գործողությունների պլանավորման ընթացքում կատարելու ուժերի և միջոցների ճշգրիտ հաշվարկներ, որոշել տարբեր հատվածներում իր կողմից խնդիրների կատարմանն ընդգրկվող ուժերի և միջոցների քանակը, տեղակայումները, ինչպես նաև կանխորոշել Հայաստանի Հանրապետության զինված ուժերի հատուկ կարգավիճակի զորամասերի կողմից իրենց առջև դրված մարտական խնդիրների բնույթը, նրանց կողմից իրականացվելիք խնդիրների հնարավոր ծավալները և արդյունքում խոչընդոտել զինված ուժերի ստորաբաժանումների առջև դրված խնդիրների պատշաճ իրականացմանը՝ այդ կերպ ի վնաս Հայաստանի Հանրապետության տարածքային անձեռնմխելիության և արտաքին անվտանգության կատարել պետական դավաճանություն:
Հայաստանի Հանրապետության ազգային անվտանգության ծառայությունը տեղեկացնում է, որ միայն 2022 թվականի ընթացքում պետական դավաճանություն կատարելու դեպքերով հարուցված քրեական վարույթներով ՀՀ ԱԱԾ քննչական դեպարտամենտի քննիչների կողմից մեղադրական եզրակացությամբ դատարան են հանձնվել ընդհանուր թվով 8 քրեական վարույթներ 15 անձանց վերաբերյալ։
Հարուցված այլ վարույթներով նախաքննությունը շարունակվում է և նկատի ունենալով դրանց նկատմամբ հանրային լայն շրջանակների հետաքրքրությունը՝ ՀՀ ազգային անվտանգության ծառայությունը պարբերաբար տեղեկություններ կտրամադրի դրանց ընթացքի և արդյունքների մասին։
Next article Ի՞նչ է տեղի ունեցել կեսգիշերին. ոստիկանությունը տեղեկացնում է
Previous article Խերսոնի շրջանի վրա հարձակված ուկրաինական ԶՈւ–ի զինվորների մի մասը գերի է ընկել
ՀՐԱՏԱՊ. Անհետ կորած հայ զինվորը ողջ է, նա գերի է. (տեսանյութ, ֆոտո)
ԱՄՆ դեսպանատան հրատապ կոչը
Ինչ իրավիճակ է այս պահին առաջնագծում. նոր տեղեկություններ
Թշնամու կողմն ունի տուժածներ
Պայթյուններ «Հյուսիսային հոսքերում». գազային պատերազմը թեժ փուլ է թևակոխել
Ադրբեջանի նոր սադրանքը բացահայտ արհամարհանք է միջազգային հանրության և ՄԱԿ Անվտանգության խորհրդի անդամների կոչերին․ ԱԳՆ
Հայ–ադրբեջանական սահման ադրբեջանական զինուժի այսօրվա հարձակումից հետո վարչապետ Նիկոլ Փաշինյանը գրառում է արել
ՀՐԱՏԱՊ. Հայկական կողմը զոհեր ունի. ՊՆ
Թշնամու կողմն ունի տուժածներ
ՀՀ-ում ՌԴ դեսպանն այցելել է Ջերմուկ և Գորիս
Ինչ իրավիճակ է այս պահին առաջնագծում. նոր տեղեկություններ
Եվրահանձնաժողովից Թուրքիային զգուշացնում և կոչ են անում վերջ տալ սպառնալիքներին
ՀՐԱՏԱՊ. Հակառակորդը կրկին կրակ է բացել . ՊՆ-ն տեղեկացնում է
Սերժ Սարգսյանն արձագանքում է
Կրասնոդարում ոչ մեկ չի ուզում գնա կռիվ. հայերը հիմնականում ասում են՝ եթե պետք է գնանք, ավելի լավ է գնանք մեր Հայաստանի համար կռվենք
ԱՄՆ դեսպանատան հրատապ կոչը
ԱՄՆ արտակարգ և լիազոր դեսպան Լին Թրեյսին այցելել է Սյունիք
ՀԱՊԿ-ից դուրս գալը կլիներ եւս մեկ հիմարություն. Ռոբերտ Քոչարյան
Նիկոլ Փաշինյանն ԱԺ է գնում. թիմակիցները հարցեր ունեն. ArmLur
Արտակարգ դեպք դատապարտյալների հիվանդանոցում
Ի՞նչ է հայտարարել Ուկրաինայի նախագահը
Այսօր Ռուսաստանն անցնում է իր պատմության ճակատագրական փուլով. որոշվում է աշխարհակարգի ապագան. Լավրով
Դատավոր Բորիս Բախշիյանն արդարացվեց
Միայն պայքարողի համար է դուռ բացվում, կտրականապես համաձայն չեմ Լեւոն Տեր-Պետրոսյանի գնահատականների հետ․ Ռոբերտ Քոչարյան
Ուղիղ միացում. ՀՀ երկրորդ նախագահ Ռոբերտ Քոչարյանի մամուլի ասուլիսը
Վթարի է ենթարկվել Թալին համայնքի նորընտիր ղեկավար ՔՊ-ական Տավրոս Սափեյանը
Սպիտակ տունը մեկնաբանել է Արմեն Գրիգորյանի և Հիքմեթ Հաջիևի հանդիպումը
Մոսկվայից Երևան մեկնած ինքնաթիռը հարկադիր վայրէջք է կատարել Միներալնիե Վոդիում
Ֆրանսիայի ՊՆ-ն շտապ պատվիրակություն է գործուղում Հայաստան
ՀՐԱՏԱՊ. Անհետ կորած հայ զինվորը ողջ է, նա գերի է. (տեսանյութ, ֆոտո)
Ղազախստանում կդադարեցվի ռուսական մի շարք հեռուստաալիքների հեռարձակումը
Սպիտակ տանը հանդիպել են Արմեն Գրիգորյանն ու Հիքմեթ Հաջիեւը. Քննարկել են խաղաղ կարգավորման գործընթացը
«Ժողովուրդ». Մարդիկ չեն կարող գնալ սահման. ՊՆ-ն հակադարձում է Փաշինյանին
© armlife.am : Բոլոր իրավունքները պաշտպանված են: Մեջբերումներ անելիս հղումը armlife.am-ին պարտադիր է: Կայքի հոդվածների մասնակի կամ ամբողջական հեռուստառադիոընթերցումն առանց armlife.am-ին հղման արգելվում է: